FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

Potrivit presei americane, veniturile casei de pariuri au scăzut cu circa 99%, de la izbucnirea crizei noului coronavirus.

”Încercăm să ne adaptăm pierderii sportului”, a spus șeful unei case de pariuri din SUA, citat de New York Post.

Pariurile în timpul pandemiei COVID-19 | Se mizează pe vremea de afară

Același manager a continuat: ”Oamenii vor fi izolați curând și vor dori să aibă mici pauze, chiar să parieze pe lucruri stupide. Încercăm să găsim diverse puncte de interes ca să uite ce se întâmplă”.

În ultimele zile, mai multe firme de pariuri au deschis oferte legate de vremea de afară. Astfel, pariorii pot să mizeze sume de bani pe temperaturile maxime și minime din diverse orașe.

De asemenea, oamenii pot paria dacă va ploua sau nu ori să mizeze bani pe ce se va întâmpla la show-urile TV. De exemplu, americanii au posibilitatea să parieze pe melodia câștigătoare de la ”American Idol” și dacă aceasta va fi cântată de un bărbat sau de o femeie.

România: 14.000 de case de pariuri au fost închise

Totodată, pariorii au început să fie extrem de atrași de evenimente care până acum nu le stârneau interesul.

Potrivit aceleiași surse, oamenii mizează pe competiții de tenis de masă din Ucraina, meciuri de volei din Turcia, jocuri de hockey din Rusia sau partide din America de Sud, unde încă se mai joacă.

În România, casele de pariuri și cazinourile s-au închis de marți, 17 martie, odată cu anunțul ministrul Afacerilor Interne, Marcel Vela. 14.000 de case de pariuri și alte 15.000 de unități de jocuri de noroc (cazinouri, păcănele) au ușile închise pe toată perioada stării de urgență din România.

”Se suspendă toate evenimentelor de cultură, științifice, artistice, religioase, sportive, de divertisment sau jocuri de noroc, de tratament balnear și de îngrijire personală realizate în spații închise”, a fost mesajul lui Vela.

Etichete:

,

,

,

,